|  |
| --- |
| PATVIRTINTA |
| Klaipėdos miesto savivaldybės |
| tarybos 2018 m. sausio 25 d. |
| sprendimu Nr. T2-6 |

**KLAIPĖDOS MIESTO SAVIVALDYBĖS**

**MIESTO URBANISTINIO PLANAVIMO PROGRAMOS (Nr. 01) APRAŠYMAS**

|  |  |
| --- | --- |
| **Biudžetiniai metai** | 2018-ieji metai |
| **Asignavimų valdytojas (‑ai), kodas** | Urbanistinės plėtros departamentas, 4Savivaldybės administracija, 1Investicijų ir ekonomikos departamentas, 5  |
| **Programos pavadinimas** | **Miesto urbanistinio planavimo programa** | **Kodas** | **01** |
| **Ilgalaikis prioritetas (pagal KSP)** | Tvari urbanistinė raidaMiesto konkurencingumo didinimas | **Kodas** | **II****III** |
| **Šia programa įgyvendinamas savivaldybės strateginis tikslas** | Didinti miesto konkurencingumą, kryptingai vystant infrastruktūrą ir sudarant palankias sąlygas verslui | **Kodas** | **01** |
| **Programos tikslas** | Užtikrinti kompleksišką ir darnų miesto planavimą | **Kodas**  | **01** |
| **Tikslo įgyvendinimo aprašymas:**Siekiama kompleksiškai planuoti miesto teritorijas, sudarant geras sąlygas subalansuotam verslo, rekreacijos, gyvenamosios aplinkos, infrastruktūros vystymuisi.**01 uždavinys. Rengti miesto teritorijų planavimo bei susijusius dokumentus.***Detaliųjų ir kitų planų rengimas.* 2018 m. tęsiamas Klaipėdos miesto savivaldybės bendrojo plano rengimas. Bendrąjį planą numatoma pateikti savivaldybės tarybai tvirtinti 2018 m. pabaigoje. 2018 m. pradėsiantis galioti bendrasis planas sukurs palankesnes sąlygas miesto plėtrai ir suteiks galimybę lanksčiau planuoti miesto teritorijas – ta pati teritorija galės turėti ir gyvenamąją, ir komercinę, ir visuomeninę paskirtį. Miesto gyventojai ar verslo atstovai, norėdami keisti veiklos pobūdį, neprivalės keisti teritorijos paskirties, todėl šis planas leis lanksčiau ir greičiau vystyti miestą, pritraukti į jas naujas investicijas. Bendrajame plane atsiras miesto centro ir pocentrių sistema. Bus atsisakoma vienafunkcio teritorijų planavimo – įvairiuose nuo miesto centro nutolusiuose mikrorajonuose bus kuriami mažieji centrai – paslaugų, prekybos, visuomeninės paskirties viešosios erdvės. Siekiant informuoti ir įtraukti miestiečius į bendrojo plano rengimą, numatoma suorganizuoti 5 viešus renginius, diskusijas, informuoti visuomenę per žiniasklaidos priemones. 2018 m. taip pat planuojama baigti teritorijos prie Labrenciškių g. ir Medelyno g. detaliojo plano koregavimą, parengti kapinių plėtros galimybių studiją, koreguoti žemės sklypo Turgaus g. 24 detalųjį planą (dokumentas susijęs su Šv. Jono bažnyčios atstatymu), pradėti rengti sodų bendrijų „Dobilas“ ir „Neringa“ detalųjį planą, rytinės dalies B teritorijos (tarp Pajūrio g., kelio A13, Liepų g. ir Dangės g.) susisiekimo infrastruktūros vystymo specialųjį planą.Kasmet numatoma vykdyti bendrojo plano sprendinių įgyvendinimo stebėseną ir teikti ataskaitas savivaldybės tarybai, išleisti metinį architektūros darbų leidinį.*Žemės sklypų planų rengimas.* Siekiant suformuoti žemės sklypus prie savivaldybei nuosavybės teise priklausančių statinių, inžinerinių komunikacijų, skverų, miesto parkų bei kitų objektų, kuriems eksploatuoti, statyti ar rekonstruoti reikalingi žemės sklypai, numatoma rengti valstybinės žemės sklypų formavimo ir pertvarkymo projektus, o jų pagrindu – žemės sklypų planus su kadastrinių matavimų duomenimis. Taip pat numatoma rengti žemės sklypų planus su kadastrinių matavimų duomenimis, kuriuos privalo rengti Savivaldybės administracija pagal teisės aktus. *Žemės visuomenės poreikiams paėmimas inžinerinės infrastruktūros plėtrai.* Kai kurių savivaldybės reikmėms reikalingų žemės sklypų suformavimui būtina vykdyti žemės paėmimo visuomenės poreikiams procedūrą. Numatoma tęsti pradėtus ir pradėti rengti žemės paėmimo visuomenės poreikiams projektus:1. žemės, reikalingos *Pylimo g.* rekonstruoti.Numatoma paimti visuomenės poreikiams 16 individualių garažų, esančiųDidžioji Vandens g. 28B. Žemės sklypai jiems eksploatuoti nesuformuoti;2. žemės, reikalingos *kultūros paveldo objekto bastionų komplekso G139K (Jono kalnelio) apsaugos reikalams.* Numatoma paimti visuomenės poreikiams garažus, esančius Kūlių Vartų g. 5A. Garažai nuosavybės teise priklauso 2 fiziniams asmenims. Norint nugriauti statinius, reikia vykdyti žemės paėmimo visuomenės poreikiams procedūras;3. žemės, reikalingos *Bastionų gatvei tiesti.* Numatoma paimti visuomenės poreikiams žemės sklypus: paimama0,06 ha žemės sklypo dalis, gyvenamasis namas su negyvenamosiomis patalpomis (332,51 m2)Bangų g. 11, paimama 0,0076 ha žemės sklypo dalis Gluosnių g. 6 ir paimama 0,0253 ha žemės sklypo dalis Danės g. 6;4. žemės, reikalingos *Naujajai Uosto g.* rekonstruoti. 2019 m. bus rengiamas žemės paėmimo visuomenės poreikiams projektasdėl žemės sklypo dalies ir gyvenamojo namo su negyvenamosiomis patalpomis Naujoji Uosto g. 5;5.žemės, reikalingos *Laisvosios ekonominės zonos (toliau – LEZ)* teritorijai atlaisvinti. Gyventojų iškeldinimo iš Klaipėdos laisvosios ekonominės zonos programa (Lietuvos Respublikos Vyriausybės 2010-07-14 nutarimas Nr. 1038) nėra iki galo įgyvendinta, nes visuomenės poreikiams nėra paimti 4 žemės ūkio paskirties sklypai, kurie apriboja veiklą Klaipėdos LEZ teritorijoje. Todėl 2019 m. planuojama rengti žemės paėmimo visuomenės poreikiams projektus dėl teritorijos (2,186 ha) atlaisvinimo LEZ veiklai.*Miško žemės keitimas kitomis naudmenomis inžinerinės infrastruktūros plėtrai.* Pagal parengtą Giruliųdetalųjį planą yra numatyta įrengti automobilių stovėjimo aikštelę prie Stovyklos g., rekonstruoti Skautų g. tęsinį iki Stovyklos g., išplatinant iki 10 m pločio, taip pat nutiesti D1 kategorijos Rasytės g. tęsinį iki sankryžos su Šlaito g. Darbai planuojami 2019 m. Siekiant suformuoti žemės sklypus minėtų gatvių tiesimo ir rekonstravimo projektams įgyvendinti, būtina vykdyti miško naudmenų pavertimo kitomis naudmenomis procedūrą, sumokėti į valstybės biudžetą apskaičiuotą piniginę kompensaciją ir įregistruoti kitos paskirties žemės sklypus Nekilnojamojo turto registre. **02 uždavinys. Užtikrinti geoinformacinių sistemų (GIS) administravimą ir vykdomų geodezinių darbų kontrolę.***Geoinformacinių sistemų (GIS) administravimas ir kontrolė.* GIS duomenų bazei reikalinga nuolatinė priežiūra, atnaujinimas, informacijos apsikeitimas su kitais duomenų bazių savininkais. Nevykdant minėtos priežiūros, duomenų bazė palaipsniui prarastų savo vertę ir taptų nenaudinga. Dėl šios priežasties kasmet yra atnaujinama ir papildoma Savivaldybės administracijos GIS programinė įranga ir informacinė sistema, veikianti GIS pagrindu.Mieste nenutrūkstamai vyksta projektavimo ir statybos darbai. Prieš šiuos darbus ir po jų yra vykdomi geodeziniai darbai (priešprojektinės topografinės nuotraukos, geodeziniai darbai statybų metu, kontrolinės geodezinės išpildomosios nuotraukos ir kt.). Visi šie darbai pagal Lietuvos Respublikos geodezijos ir kartografijos įstatymą turi būti kontroliuojami ir koordinuojami – išduodami leidimai vykdyti geodezinius darbus, turi būti tikrinama darbų kokybė, kontroliuojamas geodezininkų darbas, derinamos topografinės nuotraukos. Topografinių, išpildomųjų nuotraukų patikrai naudojama specializuota programinė įranga.**03 uždavinys. Vykdyti paveldo objektų išsaugojimo priemones.***Kultūros paveldo objektų apskaitos, tvarkybos ir sklaidos dokumentacijos parengimas.* Kasmet planuojama rengti po 3 savivaldybės saugomų kultūros paveldo objektų (statytų iki 1940 m.) vertinimo dokumentacijas – tai pradinis žingsnis siekiant išlaikyti ir pritaikyti naujai paskirčiai kultūros paveldo objektus nepriklausomai nuo to, kas yra statinių savininkai. 2018 m. planuojama parengti skvero greta I. Kanto ir S. Daukanto gatvių (miesto istorinėje dalyje) bei jame esančio memorialo bei Skulptūrų parko sutvarkymo techninius projektus. 2017 m. parengtoje Klaipėdos miesto paveldo apsaugos strategijoje nurodyta būtinybė parengti Klaipėdos Senamiesčio ir Naujamiesčio erdvių ir pastatų fasadų dekoratyvinio apšvietimo schemą bei sukurti Jūrinio paveldo dekoratyvinį informacinį ženklą, kuriuo būtų ženklinami jūrinio paveldo objektai. Parengti schemą ir sukurti ženklą planuojama 2018 metais. 2018 m. numatoma suorganizuoti Šv. Jono bažnyčios atstatymo architektūrinio projekto konkursą su įveiklinimo koncepcijos parengimu, siekiant atrinkti geriausią idėją, projektą, labiausiai tinkantį senamiesčio erdvei. 2019 m. bus rengiamas Antrojo pasaulinio karo pakrantės, priešlėktuvinės gynybos baterijų sutvarkymo techninis projektas pagal Antrojo pasaulinio karo vokiečių pakrantės gynybos įtvirtinimų vertinimo paveldosaugos medžiagą. Ateityje šiose vietose numatoma įrengti informacinius stendus, pėsčiųjų ir dviračių takus, aikšteles, dviračių stovus ir kitą infrastruktūrą, taip parengiant objektus vietinių gyventojų bei turistų lankymui. Kasmet visoje Europoje minimos Europos paveldo dienos. Renginius koordinuoja Kultūros paveldo departamentas, rengia – savivaldybė. 2018 m. rugsėjo mėn. planuojama organizuoti kasmetinį Europos paveldo dienų renginį, išleisti informacinį leidinį apie miesto paveldo objektus, esant būtinybei atlikti archeologinius tyrimus Klaipėdos miesto teritorijoje. *Kultūros paveldo objektų tvarkyba.* Kultūros paveldo objektų tvarkyba bus vykdoma vadovaujantis Saugomų kultūros paveldo objektų tvarkybos darbų finansavimo tvarkos aprašu. 2017 m. patvirtinus Saugomų kultūros paveldo objektų tvarkybos darbų finansavimo tvarkos aprašą, 2018 m. pradžioje bus paskelbtas kvietimas teikti paraiškas daliniam finansavimui gauti. Pastatų valdytojai turės pateikti paraiškas, o atrinktiems pastatams parengti tvarkybos darbų projektus. Vėliau bus vykdomi pastatų restauravimo darbai. Planuojama iš dalies finansuoti mažiausiai 5 pastatų, esančių Senamiestyje ir Naujamiestyje, fasadų atnaujinimo darbus per metus. Siekiant išsaugoti ir (ar) atkurti kultūros paveldo objektus, nuosavybės teise priklausančius savivaldybei, 2018 m. bus tęsiama Liepų g. 7 fasado lipdinių restauracija, suremontuotos pastato Aukštoji g. 13 patalpos ir Turgaus g. 22 fasadas. 2019 m. numatoma organizuoti architektūrinį projekto konkursą dėl piliavietės atkūrimo ir pritaikymo kultūros ir turizmo reikmėms.2018 m. pagal parengtą projektą bus atliekami Žardės (Kuncų) piliakalnio tvarkybos darbai.  |
| **01 tikslo rezultato vertinimo kriterijai** |
| Kriterijaus pavadinimas,mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metais |
| 2017 (faktas) | 2018 | 2019 | 2020 |
| Suderintų teritorijų planavimo dokumentų (specialiųjų planų, detaliųjų planų) skaičius, vnt.  | Architektūros ir miesto planavimo skyrius | 34 | 35 | 40 | 45 |
| Visuomenės reikmėms atlaisvintos teritorijos plotas per ataskaitinį laikotarpį, ha | Žemėtvarkos skyrius | 0,313 (Pajūrio g. 7 (0,0127 ha), Šilutės pl. 91 (0,3 ha)) | 0,0929 | 0 | 0 |
| Atnaujintas topografinių duomenų bazės plotas, ha | Geodezijos ir GIS skyrius | 2400 | 2400 | 2400 | 2400 |
| Į Lietuvos Respublikos nekilnojamųjų vertybių registrą įtrauktų objektų arba objektų, kurių vertingosios savybės patikslintos, skaičius, vnt. | Paveldosaugos skyrius | 5 | 5 | 5 | 5 |
| Kultūros paveldo objektų, kuriems atlikti tvarkybos darbai, dalis nuo visų kultūros paveldo objektų, proc. | Paveldosaugos skyrius | 0,5 | 1 | 2 | 2 |
| **Galimi programos vykdymo ir finansavimo variantai:**Klaipėdos miesto savivaldybės biudžeto lėšos, Europos Sąjungos ir kitos lėšos |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**2.1.1 uždavinys. Formuoti kompaktišką ir daugiafunkcę urbanistinę struktūrą, išskiriant prioritetines miesto vystymosi zonas.2.1.2 uždavinys. Įdiegti darnaus judumo principus susisiekimo sistemoje.2.1.3 uždavinys. Efektyviai naudoti ir vystyti inžinerinę infrastruktūrą.2.2.2 uždavinys. Planavimo procese skatinti integruotumą, inovatyvumą ir socialinę atsakomybę už miesto teritorijų vystymą bei priežiūrą.2.4.1 uždavinys. Pritaikyti bendruomenės poreikiams teritorijas prie vandens. 2.4.2 uždavinys. Skatinti centrinės miesto dalies ir gyvenamųjų kvartalų regeneravimą bei plėtrą.2.4.3 uždavinys. Efektyviai naudoti turimą paveldą |

Priedas – 2018–2020 m. Klaipėdos miesto savivaldybės miesto urbanistinio planavimoprogramos (Nr. 01) tikslų, uždavinių, priemonių, priemonių išlaidų ir produkto kriterijų suvestinė.

––––––––––––––––––––––––––